laion/Wikipedia-Exotic huggingface dataset:
קקדו לבן-ציצית

קקדו לבן-ציצית (שם מדעי: Lophochroa leadbeateri) הוא מין של תוכי גדול ממשפחת הקקדואיים המצוי ברחבי יערות האקליפטוס באוסטרליה והוא המין היחיד בסוגו, אם כי כמה חוקרים מסווגים אותו בסוג קקדו בתת-סוג Licmetis. קרוי גם קקדו מיטשל על שם החוקר והמגלה תומאס מיטשל (Thomas Mitchell‏; 1855-1792). אורך קקדו זה 35 ס"מ ומשקלו 365–425 גרם. הוא מזכיר מעט את המין קקדו ורדרד (Eolophus roseicapilla), אך בעל נוצות ראש ארוכות וצבעוניות יותר. שני המינים כמעט זהים במראם, אך הזכרים גדולים יותר ולנקבות עיניים אדומות יותר. חזהו של מין זה ורדרד, והכנפיים והזנב לבנים. הראש מגודל, ורוד ובעל מקור אפור עם בליטה קדמית אדומה קטנה, ציצות לבנות המופנות אחורה ו"כתר", דמוי כובע אינדיאני, היכול להיפרש ולחשוף נוצות לבנות יחד עם נוצות אדומות ומעט צהובות, הקצרות יותר. הם חיים בזוגות בטבע, כנראה לכל החיים. תוכים מרשימים אלה התמעטו בהדרגה כתוצאה מהשפעת האדם האירופי באוסטרליה, לעומת הקקדו הוורדרד שתפוצתו גדלה. הם חיים באזורים הצחיחים של היבשת וניזונים מעצי אקליפטוס ועצי Callitris ו-Allocasuarina, צמחים שהסתגלו ליובש של פנים הארץ. הפגיעה בחורש הזה והבאת מיני צמחים אחרים גרם לקקדואים להתרחק האחד מהשני בחיפוש אחר עצי קינון טבעיים, ובכך בודדו האוכלוסיות. הם נפגעו גם מהבאתם של טורפים לא-ילידים לאוסטרליה כמו שועלים וחתולים, הטורפים אותם בצורה יעילה הרבה יותר מטורפיהם הטבעיים - עופות דורסים, לטאות כוח, נחשים וכלבי דינגו. עדיין מצב שימור הנוכחי הוא ללא חשש. מדיה וקבצים בנושא קקדו לבן-ציצית בוויקישיתוף קקדו לבן-ציצית, באתר NCBI (באנגלית) קקדו לבן-ציצית, באתר GBIF (באנגלית) קקדו לבן ציצית, באתר birdsnways
קקדו ורדרד

קקדו ורדרד או קָקָדוּ וְרֹד כִּפָּה המכונה גם קקדו גאלה (שם מדעי: Eolophus roseicapilla) הוא עוף טרופי ממשפחת הקקדואיים המצוי ביערות אוסטרליה והוא המין היחיד בסוגו. זהו מין התוכי הנפוץ ביותר באוסטרליה. מקורו של השם "גאלה" בשפה האבוריג'ינית הקדומה. אורכו 35 ס"מ ומשקלו 270–350 גרם. שני הזוויגים דומים מאוד וצבעם ורוד חזק עם "כיפה" לבנה, מקור לבן המופנה למטה ולצידו "זקן" עבה, כנפיים אפורות, רגליים אפורות וזנב שחור. הם יכולים לפרוש את נוצות הראש שלהם שבפרישתן הן נראות ורודות-לבנות. ההבדל העיקרי בין המינים הוא צבע העיניים, כשלזכרים עיניים חומות כהות ולנקבות צבע חום עד אדמדם. לצעירי הקקדו חזה אפרפר וכיסוי עיניים לבן קטן והם אינם פורשים את נוצות הראש. מין זה הוא קרוב רחוק של קקדו לבן ציצית וכן למיני הקקדו האמיתיים. לעיתים קקדויים ורדרדים התרבו עם קקדויים מתת-סוג Licmetis ועם נימפית מצוייצת. מין זה מצוי בכל רחבי אוסטרליה והאי טסמניה למעט האזורים המדבריים וצפון מערב קווינסלנד. הוא מצוי ביערות, ערבות עשבוניות ובפארקים בערים שונות. הם התרבו מאוד לאחר הגעת האירופאים שכרתו יערות והשקו אזורים יבשים וכך יצרו בתי גידול אופייניים לקקדו זה, מקומות פתוחים עם עצים פזורים לנוח בהם. כמו רוב התוכים הם ניזונים מזרעים ופירות של עצים שונים, בעיקר מאקליפטוס ומפרחים שונים בתוספת קטנה של חרקים. לקקדו הוורדרד 3 תת-מינים: Eolophus roseicapilla albiceps – התגלה ב-1989 Eolophus roseicapilla kuhli – התגלה ב-1912 Eolophus roseicapilla roseicapilla – התגלה ב-1817 מדיה וקבצים בנושא קקדו ורדרד בוויקישיתוף קקדו ורדרד, באתר תוכיאדה (בעברית) קקדו ורדרד, באתר ITIS (באנגלית) קקדו ורדרד, באתר NCBI (באנגלית) קקדו ורדרד, באתר Animal Diversity Web (באנגלית) קקדו ורדרד, באתר Internet Bird Collection (באנגלית) קקדו ורדרד, באתר GBIF (באנגלית) קקדו ורדרד באתר הרשימה האדומה של IUCN
קקדו גאנג גאנג

קקדו גאנג גאנג (שם מדעי: Callocephalon fimbriatum) הוא מין יחיד בסוגו של תוכי ממשפחת הקקדואיים המצוי בחורשות הקרירות והרטובות שבהרי דרום מזרח אוסטרליה. מופיע בסמלי טריטוריית הבירה האוסטרלית. השם "גאנג גאנג" נובע מהשפה האבורג'ינית ואולי גם שפת שבטים אוסטרליים נוספים. מין זה מגיע לאורך 35 ס"מ ומשקלו 210-340 גרם. הקקדויים אפורים ולזכרים "מסיכה" אדומה על ראשם המסתיימת בציצה הזקורה מעט קדימה. המקור אפור והבטן מנומרת במעט חום בהיר. שני המינים דומים בגודלם. הם דומים למיני הקקדו ונחשבים לקרובים אליהם יותר משאר הקקדויים. מין זה חי ביערות הקרירים של דרום אוסטרליה ומקנן בעצים. עונת הרבייה היא בין אוקטובר לינואר. הנקבה מקננת בעצים צעירים ומנקבת בעזרת מקורה קן בענפים או בונה בחופת הצמרות. מטילה בקן 2-3 ביצים. קקדו זה ניזון בעיקר מזרעים ופירות של אקליפטוס, עצי שיטה וצמחי Pyracantha ועוזרר. מין זה נפגע מכריתת היערות ופגיעה בבית הגידול שלו בדרום אוסטרליה ולכן חלה ירידה גדולה במספר פרטיו בניו סאות' ויילס. מדיה וקבצים בנושא קקדו גאנג גאנג בוויקישיתוף קקדו גאנג גאנג, באתר ITIS (באנגלית) קקדו גאנג גאנג, באתר NCBI (באנגלית) קקדו גאנג גאנג, באתר Animal Diversity Web (באנגלית) קקדו גאנג גאנג, באתר האנציקלופדיה של החיים (באנגלית) קקדו גאנג גאנג, באתר Internet Bird Collection (באנגלית) קקדו גאנג גאנג, באתר GBIF (באנגלית) קקדו גאנג גאנג באתר הרשימה האדומה של IUCN
שמואל שלוסברג

ד"ר שמואל שלוסברג(29 בנובמבר 1897, מינסק, אז האימפריה הרוסית, כיום בלארוס – 8 בספטמבר 1959, חיפה, ישראל). מוותיקי הרופאים בחיפה. כיהן כסגן יו"ר ההסתדרות הרפואית בחיפה. ב-1928 סיים לימודי רפואה בברלין, ובשנים 1928–1934 השתלם שם במחלקות למחלות הפנימיות בבתי החולים "מואביט" (Moabit) ו"נויקלן" (Neukölln). השתתף בפעילות ציונית ובאוקטובר 1934 עלה ארצה. תחילה עבד בחברת האשלג בדרום ים המלח ואחרי כן, כרופא המוסד, בבית ההבראה "החלמה" ברמת גן וכן בקופות החולים בראשון לציון, ברחובות ובחדרה, בעמק זבולון ובעמק יזרעאל המערבי. בתוך כך השתקע בחיפה ומילא בה תפקידים ציבוריים שונים. היה חבר בוועד ההסתדרות הרפואית בחיפה, ולימים כיהן כסגן יו"ר שלה. היה פעיל בהגנה, יו"ר הוועדה הסניטרית של ועד שכונת הדר הכרמל, יו"ר הוועדה הרפואית של לשכת הגיוס בחיפה ומן הפעילים המרכזיים בליגה למלחמה בשחפת. שלוסברג נפטר ב-1959 ונקבר בבית עלמין חוף הכרמל. ב-1985 נקרא על שמו רחוב בשכונת "שער העלייה" בחיפה. לעיתים בכתיב שליוזברג, וגם סליוזברג, בתעתיק מ-Sliosberg בית החולים מואביט היה בשנות ה-20 מרכז לרופאים יהודים ובית החולים השני בחשיבותו אחרי ה"שׁאריטה" (Charité) בברלין; בעליית הנאצים לשלטון פוטרו כמחצית מן הרופאים בבית החולים בנויקלן "שליוזברג (סליוזברג) שמואל" בתוך: נסים לוי ויעל לוי, רופאיה של ארץ ישראל 1799–1948, זכרון יעקב: איתי בחור – הוצאה לאור, 2012, עמ' 416 שמואל שלוסברג באתר GRAVEZ אמציה פלד, רחוב שלוסברג, בתוך "מדריך רחובות חיפה", באתר האינטרנט של עיריית חיפה
קור דה בלט

בבלט, קוֹר דֶה בָּלֵט (בצרפתית: Corps de ballet – גוף הבלט, נהגה: "קור דֶה בָּאלֶה") הוא קבוצת הרקדנים שאינם סולנים. רקדנים אלו הם החלק הקבוע בלהקות הבלט ומשמשים בדרך כלל רקע לרקדנים הראשיים. ה'קור דה בלט' עובדים כאחד, בתנועות תואמות ובמיקומים ביחסים זהים על הבמה. הרקדן המוביל ב'קור דה בלט' ייחשב כ"קוריפה" (Coryphée). ישנן יצירות שבהן ה'קור דה בלט' ירקדו ריקוד המוגדר רק להם, לדוגמה, 'ריקוד פתיתי השלג' ו'ולס הפרחים' בבלט "מפצח האגוזים". הקור דה בלט קובע את מצב הרוח, הסצנה והניואנסים של הבלט ויוצר תמונות במה גדולות באמצעות הכוריאוגרפיה המועצמת בגלל כמות הרקדנים על הבמה. רקדן/ית ראשי/ית סולן ראשון סולן/ית קור דה בלט אלכס מרשל האץ', Let’s Hear It for the Corps: 5 Reasons to Love the Corps de Ballet (תרגום: בואו נשמע את זה עבור הקור: 5 סיבות לאהוב את הקור דה בלט), 7 באוקטובר 2022 The Silent Majority: Surviving and Thriving in the Corps de Ballet, Dance Magazine, ‏25 July 2007 ערך זה הוא קצרמר בנושא מחול. אתם מוזמנים לתרום לוויקיפדיה ולהרחיב אותו.
עונת 1916/1917 בסדרה השוודית

עונת 1916-1917 בסדרה השוודית הייתה עונת הכדורגל השביעית בשוודיה במסגרת ליגה (הטורניר שקדם לליגת העל השוודית), והיא הייתה ליגת הכדורגל המקצועני בשוודיה בשנים 1916-1917. על כל ניצחון קיבלה הקבוצה המנצחת 2 נקודות, על תיקו נקודה אחת ובעבור הפסד 0 נקודות. עונת 1916-1917 הייתה עונה שחולקה ל-2: משחקי סתיו 1916 ומשחקי אביב 1917. "זוכת הסדרה" (Seriemästare) הייתה גטבורג, בפעם החמישית ברציפות. קבוצת הלסינגבורג הצטרפה לליגה בעונה זו. לאחר עונה זו שונה המפעל למשך שנתיים (1918, 1919) כשהמשחקים נערכים רק באביב. המפעל חזר שוב למתכונת סתיו-אביב רק בעונת 1920/1921. הקבוצות   הלסינגבורג גטבורג נורשפין יורגודן ארגריטה AIK סולנה עונת 1919 מעולם לא הושלמה משחקי AIK מהאתר של הקבוצה (בשוודית)
מינרלנייה וודי

מינרלנייה וודי (ברוסית: Минеральные Воды) היא עיר במחוז סטברופול שבדרום רוסיה, עיירת מרפא ונופש לצד קיסלובודסק הסמוכה. מינרלנייה וודי הוקמה ב-1878 כמקום מרפא והוכרזה כעיר בשנת 1922. העיר הוקמה על צומת דרכים של מסילת הברזל רוסטוב על הדון - ולדיקווקז שבנייתה הושלמה בשנת 1875. העיירה קיבלה את השם סולטאנובסקי בשנת 1878. בשנים 1929–1930 הוקמו מספר מפעלים תעשייתיים ולאחר שהושלמה בניית נמל התעופה מינרלנייה וודי בשנת 1925 הפכה העיר למרכז תחבורה חשוב בתחום התעופה. 98 יהודים חיו במינרלנייה וודי בשנת 1939. בתחילת מלחמת העולם השנייה התרכזו בעיר יהודים שנמלטו ממערב ברית המועצות ומאוחר יותר התרכזו בה גם ילדים ונשים שהוברחו מלנינגרד הנצורה. מינרלנייה וודי נכבשה על ידי הוורמאכט ב-6 באוגוסט 1942. מיד עם הגיעם לעיר הנאצים אילצו את היהודים לעבוד בעבודות בנייה שכללו בניית כבישים ומסילות ברזל ולרוב הם הוכו קשות. בסוף אוגוסט 1942 הגיעה לאזור יחידת האיינזצגרופן 12D בפיקודו של אוטו אולנדורף. כל היהודים עברו רישום ומונתה מועצה יהודית (יודנראט). ב-1 בספטמבר 1942 יהודי העיר נלקחו לאזור שבו מוקם מפעל זכוכית מחוץ לתחומי העיירה, שם נורו למוות בתוך חפירים נגד טנקים. מספר הקורבנות מוערך בין 200 (על פי מקורות גרמניים) ל-500 הרוגים (על פי מקורות סובייטיים). בספטמבר 1942 החפירים הפכו לקבר אחים המוני של יהודים גם ממקומות אחרים, כמו קיסלובודסק, פיאטיגורסק, יסנטוקי, ז'לזנובודסק וגאורגייבסק. מספר היהודים הכולל שנרצחו בתחומי מפעל הזכוכית מגיע בין 6,500 ל-10,000 יהודים. העיר שוחררה על ידי הצבא האדום ב-11 בינואר 1943. העיר שוקמה לאחר המלחמה והפכה עד מהרה לאחת הערים הגדולות ביותר במחוז סטברופול. מאז 1956 מהווה העיר גם אתר מרפא ונופש חשוב ברוסיה. את העיר משמש נמל התעופה הבינלאומי מינרלנייה וודי. מדיה וקבצים בנושא מינרלנייה וודי בוויקישיתוף אתר האינטרנט הרשמי של מינרלנייה וודי (ברוסית) מינרלנייה וודי, באתר אנציקלופדיה בריטניקה (באנגלית) מינרלנייה וודי במיזם "הסיפורים שלא סופרו - אתרי רצח יהודים בשטחי ברית המועצות הכבושים", באתר "יד ושם" (באנגלית) טבח טבח הנאצים ביהודי, מינראלניה וודי, הארץ, 8 באפריל 1943 מינרלנייה וודי במיזם "הסיפורים שלא סופרו - אתרי רצח יהודים בשטחי ברית המועצות הכבושים", באתר "יד ושם" (באנגלית) הצבא האדום כובש והולך, דבר, 12 בינואר 1943 ערך זה הוא קצרמר בנושא יישובים ברוסיה. אתם מוזמנים לתרום לוויקיפדיה ולהרחיב אותו.
סולן (מחול)

סוֹלָן בבלט קלאסי הוא רקדן בלהקת הבלט שנמצא דרגה מעל הקור דה בלט, אך דרגה לפני סולן ראשון ורקדן ראשי. רקדנים בדרגה זו מציגים לרוב ריקודי סולו ביצירות הבלט, אך לא יגלמו את הדמויות הראשיות או המרכזיות. חלק מהסולנים יגלמו תפקידים משניים בבלט, כמו מרקוציו מהבלט רומיאו ויוליה או אחת הפיות מהבלט היפהפייה הנרדמת. לפעמים הסולנים יהיו ממלאי מקום לתפקידים מרכזיים בבלט (התפקידים שבדרך כלל יגלמו הסולנים הראשונים או הרקדנים הראשיים). רקדן/ית ראשי/ית סולן ראשון סולן/ית קור דה בלט The concise Oxford dictionary of ballet, מילון אוקספורד הת'ר בלום, Understanding ballet hierarchy (תרגום: מבינים את ההיררכיה בבלט), הבלט האוסטרלי, 1 בפברואר 2024 דיומנה צ'ברה, Careers in Ballet: Understanding a Ballet Company Hierarchy (תרגום: קריירה בבלט: מבינים היררכיה בלהקות הבלט), הקרן של לואיס לבלט קלאסי, 28 במאי 2024 ערך זה הוא קצרמר בנושא מחול. אתם מוזמנים לתרום לוויקיפדיה ולהרחיב אותו.
סולן ראשון

בבלט, סוֹלָן רִאשׁוֹן הוא רקדן בלהקת בלט, דרגה אחת מתחת לרקדן ראשי. בדרך כלל, רקדנים בדרגה זו מגלמים תפקידי סולו רבים, כמו הסולנים, אך חובקים רפרטואר עשיר יותר ומקצועיות יתרה. בנוסף, הסולן הראשון ייחשב לרקדן המתאים ביותר לגלם תפקיד של רקדן ראשי בהיעדרו או בתקופת החלמה מפציעה, שאינה נדירה כלל בעולם המחול הקלאסי. רקדן/ית ראשי/ית סולן ראשון סולן/ית קור דה בלט ערך זה הוא קצרמר בנושא מחול. אתם מוזמנים לתרום לוויקיפדיה ולהרחיב אותו.
דגל צ'כיה

דגל הרפובליקה הצ'כית זהה לדגל צ'כוסלובקיה. הוא מכיל את שלושת צבעי הלאומיות הכלל-סלאבית: אדום-לבן-כחול שבסידורים שונים מופיעים ברוב דגלי המדינות הסלאביות: רוסיה, סרביה, קרואטיה, סלובקיה, סלובניה, יוגוסלביה. לאחר פירוק צ'כוסלובקיה, הסכימו המדינות החדשות צ'כיה וסלובקיה לא להשתמש בסמלים הלאומיים של המדינה לשעבר, אולם לאחר שנתקלה בקשיים למצוא דגל חדש, אימצה צ'כיה את הדגל הקודם. סמל צ'כיה המנון צ'כיה מדיה וקבצים בנושא דגל צ'כיה בוויקישיתוף הרפובליקה הצ'כית, באתר דגלי העולם (באנגלית) דגל צ'כיה, באתר אנציקלופדיה בריטניקה (באנגלית) ערך זה הוא קצרמר בנושא סמלים ובנושא צ'כיה. אתם מוזמנים לתרום לוויקיפדיה ולהרחיב אותו.
יוני הרננדס

יוני הרננדס וגה (בספרדית: Yonny Hernández Vega; נולד ב-25 ביולי 1988) הוא רוכב מרוצי אופנועים קולומביאני המתחרה בסבב ה-MotoGP. הרננדס החל להתחרות בשנת 2003, בגיל 15, בקטגוריה של 85 סמ"ק ובעונתו הראשונה זכה בכל המרוצים ובאליפות, הישג עליו חזר שוב בשנת 2005. בשנת 2008 החל להתחרות בסבב מרוצי הסופרמוטו הספרדי וזכה במרוץ הבכורה בו השתתף. בעונת 2009 סיים במקום הרביעי הכולל בקטגוריית הסופרספורט. בעונת 2010 החל הרננדס להתחרות בסבב ה-Moto2 והיה הרוכב הקולומביאני הראשון שמתחרה בסבב. אחרי שנתיים בסבב המשני עבר בעונת 2012 להתחרות בסבב ה-MotoGP עבר קבוצת אנטיביה רייסינג. בסיום העונה עבר להתחרות עבור קבוצת פול בירד מוטורספורט (PBM) ובמהלך העונה עבר להתחרות עבור קבוצת פראמאק, עבורה הספיק להתחרות בחמשת המרוצים האחרונים של העונה. בעונת 2016 עבר להתחרות עבור קבוצת אספר. לקראת עונת 2017 נותר ללא קבוצה וחזר להתחרות בקטגוריית ה-Moto2. מדיה וקבצים בנושא יוני הרננדס בוויקישיתוף יוני הרננדס, באתר מרוצי אופנועי גרנד פרי
סטרלינג

סטרלינג (Sterling) הוא שם משפחה שמקורו באנגלית ומשמעותו מעולה. האם התכוונתם ל... אן פאוסטו סטרלינג – ביולוגית אמריקאית ג'ן סטרלינג – שחקנית קולנוע אמריקאית ראהים סטרלינג – כדורגלן אנגלי סטרלינג, עיר במחוז לוגאן במדינת קולורדו, בארצות הברית סטירלינג לירה שטרלינג אישים ששמם הפרטי הוא סטרלינג
דינג לירן

הרפובליקה העממית של סין זהו שם סיני; שם המשפחה הוא דינג. דינג לירן (בסינית: 丁立人; נולד ב-24 באוקטובר 1992 בג'ג'יאנג שבמזרח סין), הוא שחמטאי סיני בדרגת רב אמן, אלוף העולם בשחמט לשנת 2023, ואלוף סין שלוש פעמים. ביוני 2009, בגיל 16, הפך דינג לצעיר ביותר שזכה באליפות סין לשחמט. באפריל 2011 זכה באליפות בפעם השנייה, ושנה לאחר מכן זכה באליפות בפעם השלישית, בגיל 19. בחודש אוקטובר הפך דינג לרב האמן ה-30 של סין. דינג השתתף בגביע העולם 2011 אך הודח בסיבוב הראשון על ידי וסלי סו 2.5-1.5. בתחרות טאטא סטיל 2015 חלק דינג מקום שני, מחצית הנקודה אחרי קרלסן. לאחר התחרות התאמנו השניים יחדיו בקטר. דינג למד בפקולטה למשפטים של בייג'ינג. באוגוסט 2015 הפך דינג לסיני השני אחר ואנג יו שהגיע לעשיריה המובילה בדירוג העולמי של פיד"ה. דינג הוא המדורג הגבוה ביותר אי פעם בסין. מחזיק בשיא משחקים תחרותיים של 100 משחקים ללא הפסד ברצף בשחמט רגיל (שבר את שיאו של מיכאל טל שעמד על 95 משחקים ללא הפסד). הרצף התחיל ב־9 באוגוסט 2017 והסתיים ב-11 נובמבר 2018 וכלל 29 ניצחונות ו־71 תיקו. בעקבות זאת לירן הגיע בנובמבר 2018 לשיא מד כושרו והיה הסיני הראשון שעבר את מד הכושר 2800. 2002 - מקום ראשון-שני באליפות העולם לנוער עד גיל 10. 2003 - מקום חמישי באליפות העולם לנוער עד גיל 12. 2004 - חלוקת מקום ראשון-שני באליפות העולם לנוער עד גיל 12. 2009 - מקום ראשון באליפות סין. 2012 - מקום ראשון באליפות אסיה לקבוצות. 2012 - מקום ראשון באליפות סין. 2013 - מקום ראשון בתחרות 4th Hainan Danzhou Super Grand Master . 2014 - מקום ראשון-שני באליפות סין. 2015 - מקום שני באליפות סין. 2017 - מקום שני בגביע העולם בשחמט 2017 והעפלה לתחרות המועמדים 2018. 2019 - מקום שני בגביע העולם בשחמט 2019 והעפלה לתחרות המועמדים 2020. 2023 - זוכה באליפות העולם בשחמט 2023 בין השנים 2012 ל-2018 השתתף דינג לירן בארבע אולימפיאדות שחמט: אולימפיאדת השחמט 2012, 2014, 2016, 2018 תחרות שחמט לזכר אלכין 2013 תחרות העל בבילבאו 2015 תחרות העל טאטא סטיל 2016, 2019, 2024 גביע סינקפילד 2016, 2024 גביע העולם בשחמט 2017, 2019 תחרות המועמדים 2018, 2020, 2022 אליפות העולם בשחמט 2023 לא ניתן להציג את הגרף באופן זמני – ההרחבה Graph להצגת תרשימים מושבתת כרגע. מדיה וקבצים בנושא דינג לירן בוויקישיתוף דינג לירן, באתר צ'סגיימס (באנגלית) דינג לירן, באתר פיד"ה (באנגלית) משחקי דינג לירן , באתר 365chess (באנגלית) מבחר תחבולות של דינג לירן ,באתר wtharvey (באנגלית) אישור פיד"ה על דרגת רב אמן זכייה באליפות סין בפעם השנייה רשימת אישורים לרב אמן של פיד"ה תוצאות הסיבוב הראשון בגביע העולם אליפות העולם לנוער עד גיל 10 לשנת 2002 אליפות העולם לנוער עד גיל 12 לשנת 2003 אליפות העולם לנוער עד גיל 12 לשנת 2004 אליפות סין 2009 סקירת צ'סבייס על אליפות סין 2009 אליפות אסיה לקבוצות 2012 אליפות סין 2012 תחרות 4th Hainan Danzhou Super Grand Master אליפות סין 2014 אליפות סין 2015 Ding Liren - Men's Chess Olympiads, באתר אולימפבייס (באנגלית)
יואב אשד

יואב אשד (נולד ב-28 באפריל 1989) הוא מוזיקאי, גיטריסט ומלחין ישראלי עטור פרסים. יואב נולד בעיר רמת השרון, סבתו הייתה ממשפחת מוזיקאים ודודו הגדול שנספה בשואה היה מוזיקאי מחונן וחזן. הוא החל ללמוד פסנתר בגיל 3 והמשיך לגיטרה בגיל הבר-מצווה. למד ג׳אז אצל המאסטר עמית גולן ז״ל וגיטרה אצל שי חן. לאחר תקופה של ארבע שנים בצבא, יואב נרשם לבית הספר רימון וזכה במקום הראשון בתחרות נגן הג׳אז. לאחר מכן קיבל את המלגה הנשיאותית ללימודים לתואר ראשון בברקלי. יואב זוכה מלגות קרן התרבות אמריקה-ישראל בשנים 2008 - 2014. בשנת 2012 טריו מיליונרז בהנהגתו של יואב אשד, קיבלו את תמיכת מינהל התרבות לפרויקט של שירי הכבש השישה עשר בעיבודי ג׳אז, יחד עם הזמר והקומיקאי מפלטפוס תומר שרון. הפרויקט זכה לאהדה רבה ברחבי הארץ לאחר סיבובי הופעות ממושכים וכך התאפשר לטריו להציג את המוזיקה המקורית שלהם לצד שירי הכבש השישה עשר. בשנת 2013 יואב זכה במקום הראשון בתחרות Made in New York Jazz בתחום ה Solo Instruemntal ובאותה שנה הטריו הקליטו את אלבום הבכורה שלהם והאלבום שוחרר דיגיטלית בבנדקאמפ. בשנת 2012 זכה במקום הראשון בתחרות הבינלאומית שבמונטנה: Six String Theory בתחום הג׳אז. בשנת 2013 קיבל ספונסר מחברת הכבלים Kirlin Industries. בשנת 2014 יואב היה בין שלושת הזוכים בתחרות הבינלאומית לגיטרה ג׳אז בפסטיבל הג'אז במונטרה ושנה לאחר מכן הוזמן לנגן בפסטיבל עצמו. בשנת 2015 הוענק ליואב פרס ה Guitar Achievement Award מברקלי לאחר שסיים את התואר כמצטיין דיקן. כיום יואב מתגורר בניו יורק ופעיל באירופה ובסצנת הג׳אז בניו יורק, מנגן בפסטיבלים באירופה וחבר בהרכבי ג׳אז בניו יורק. (Introducing Trio Millionaires (2013 (August (2019 מדיה וקבצים בנושא יואב אשד בוויקישיתוף אתר האינטרנט הרשמי של יואב אשד יואב אשד, ברשת החברתית אינסטגרם יואב אשד, באתר MusicBrainz (באנגלית) סאבטקסט דואו אלבום הבכורה של טריו מיליונרז
חמצן דו-פלואורי

חמצן דו פלואורי הוא תרכובת אי אורגנית המורכבת מחמצן ופלואור שנוסחתה OF2. כחזוי ממודל VSEPR המולקולה מכופפת בדומה למולקולת המים. החומר הוא מחמצן חזק. חמצן דו פלואורי הופק לראשונה בשנת 1929 באלקטרוליזה של אשלגן פלואורי מותך וחומצה הידרופלואורית בנוכחות כמות קטנה של מים. כיום מפיקים את החומר בתגובה של פלואור עם נתרן הידרוקסיד 2 F 2 + 2 N a O H ⟶ O F 2 + H 2 O + 2 N a F {\displaystyle 2F_{2}+2NaOH\longrightarrow OF_{2}+H_{2}O+2NaF} החומר הוא מחמצן חזק בשל דרגת החימצון הלא יציבה של אטום החמצן במולקולה (2+). בטמפרטורה שמעל 200°C חמצן דו פלואורי מתפרק לחמצן ופלואור. OF2 יגיב עם מתכות ויתקבלו תחמוצות ומלחי פלואוריד, תגובה עם זרחן נותנת PF5 ו POF3, עם גופרית יתקבל SO2 ו SF4. חמצן דו פלואורי יגיב כמחמצן אפילו עם הגז האציל קסנון X e + 2 O F 2 ⟶ X e F 4 + O 2 {\displaystyle Xe+2OF_{2}\longrightarrow XeF_{4}+O_{2}} בתגובה עם מים מתקבלת חומצה הידרופלואורית (HF) O F 2 + H 2 O ⟶ 2 H F + O 2 {\displaystyle OF_{2}+H_{2}O\longrightarrow 2HF+O_{2}} הגז נחשב לגז בלתי יציב עקב תכונותיו כמחמצן חזק. חומצה הידרופלואורית, שמתקבלת כתוצאה מהידרוליזה של התרכובת עם מים, היא חומר משתך ורעיל ביותר אשר יכול לגרום לנקרוזיס, לספיחת סידן מהעצמות וכן לנזק ללב ולמערכת כלי-הדם. מדיה וקבצים בנושא חמצן דו-פלואורי בוויקישיתוף
רשימות היכל הקש לבחינת הדקויות

רשימות היכל הקש לבחינת הדקויות (סינית מפושטת: 阅微草堂笔记, סינית מסורתית: 閱微草堂筆記, פין-יין: yuè wēi cǎo táng bǐ jì) הן אוסף של סיפורים קצרים מוזרים מתקופת שושלת צ'ינג. האוסף חובר החל משנת 1789, השנה ה-54 לשלטונו של הקיסר צ'יינלונג, ועד שנת 1798, השנה השלישית לשלטונו של הקיסר ג'יאצ'ינג, בידי גִ'י יוּ'ן הקרוי גם גִ'י שְׂיָאולָאן, בן למשפחת מתלמדים מצטייני בחינות מאקדמיית האנלין. הספר מורכב ממקטעים קצרים, וזכה לתהילה דומה לזו של ספר אחר הכתוב באותה צורה: "החכם לא ידבר" של יְוֵּ'אן מֵיי. למעשה הספרים קיבלו את השם המשותף "יו'אן מהדרום וג'י מהצפון". שני הספרים גם כוללים לא מעט סיפורים זהים. "רשימות היכל הקש לבחינת הדקויות" התרכז באיסוף מעשיות התקופה העוסקות בשדים ורוחות, בענייני קארמה ובצדק פואטי, כמו גם סיפורים בעלי אופי יוצא דופן על עניינים שונים אשר שמע המחבר מפי מקורביו. התפוצה הגאוגרפית המוצגת בסיפורים נרחבת מאוד, ומגיעה מיִינִינְג בקצה צפון מערב סין של היום, ועד לדְייֵנְצְ'ייֵן בדרום סין של היום, ולטאיוון וארצות דרום-מזרח אסיה במזרח. ב"קווים להיסטוריה של הרומן בסין" מביע לו שו'ן הערכה רבה כלפי "רשימות היכל הקש לבחינת הדקויות", וטוען כי סגנון הכתיבה של ג'י יו'ן מחושב, מתוחכם, לעיתים אף משעשע, וכולל תובנות. השפה הטבעית והשפע המרתק תרמו, לדבריו למקום המשמעותי של היצירה בדורות מאוחרים יותר. היצירה מתחלקת לחמישה ספרים, בעשרים וארבע מגילות. ישנם בספר 1208 מקטעים המורכבים מ-400 אלף סימנים. אלו הם חמשת החלקים: סיפורים מתוך הספר תורגמו לאנגלית בשני ספרים אשר מכילים מאה סיפורים כל אחד. ישנו גם תרגום לאיטלקית של חלק מהסיפורים. מעולם לא יצא לאור תרגום של הספר לעברית. מדיה וקבצים בנושא רשימות היכל הקש לבחינת הדקויות בוויקישיתוף קטעים מתורגמים מתוך הספר בדף התרגומים מסינית של עופר ולדמן. 紀昀 紀曉嵐 南袁北紀 中国小说史略 《鲁迅全集》 （9） 　《中国小说史略》第二十二篇 《清之拟晋唐小说及其支流》 ISBN 7-02-001532-8/Z·116
מרטין שטרנצל

מרטין שטרנצל (נולד ב-16 ביוני 1980) הוא כדורגלן עבר אוסטרי, ששיחק כמגנה של קבוצת הבונדסליגה בורוסיה מנשנגלדבך. כנער שטרנצל שיחק במועדון המקומי SV גיסינג. בשנת 1997, עבר למחלקת הנוער של המועדון הגרמני מינכן 1860. על אף שנרכש עבור קבוצת הנוער של המועדון הבווארי, שטרנצל ערך את הופעת הבכורה שלו במדי הקבוצה הבכירה כבר באותה העונה. בעקבות ירידתה של מינכן 1860 לבונדסליגה השנייה ב-2004, שטרנצל עבר לשטוטגרט. במרץ 2006, שטרנצל עזב את גרמניה, לאחר שחתם בקבוצת ספרטק מוסקבה הרוסית. ב-30 בדצמבר 2010, שטרנצל חתם על חוזה לשנתיים וחצי במדי בורוסיה מנשנגלדבך. בעת חתימתו, הקבוצה הייתה במקום האחרון בבונדסליגה ועל סף ירידת ליגה, לאחר שהשתלב בחוליית ההגנה של המועדון, הצליח לסייע לקבוצתו החדשה להינצל מירידה בסיומה של העונה. שטרנצל ערך את הופעת הבכורה שלו עבור הנבחרת האוסטרית במרץ 2000, במהלך משחק ידידות מול שוודיה. הוא נכלל בסגל הנבחרת האוסטרית ליורו 2008. מדיה וקבצים בנושא מרטין שטרנצל בוויקישיתוף מרטין שטרנצל, באתר Transfermarkt מרטין שטרנצל, באתר Fussballdaten.de (בגרמנית) מרטין שטרנצל, באתר Soccerway מרטין שטרנצל, באתר WorldFootball.net מרטין שטרנצל, באתר National Football Teams מרטין שטרנצל, באתר FootballDatabase.eu פרופיל המאמן, באתר Transfermarkt
זבד

זבד היא מילה מקראית יחידאית שפירושה ככל הנראה "מתנה". האם התכוונתם ל... זבד הבת – טקס יהודי לרגל הולדת בת במשפחה הר זבד – הר ברכס הרי מירון עין זבד – מעיין בראש נחל מירון זבד (בושם) – תרכובת אורגנית מסוג קטון המופקת מבעלי חיים, ואחד הבשמים העתיקים ביותר בשימוש האדם מיני בעלי חיים: סוגים במשפחת הגחניים: זבד דקל אוסטוני זבד לוטראי זבד דקל הוסי זבד דקל מפוספס זבד דקל סולאווסי זבד דקל קטן-שיניים זבד דקל מסיכתי זבד אפריקאי זבד הודי זבד הודי קטן זבד דקלים אפריקני – מין ייחודי בתת-סדרת דמויי החתול זבד מלגשי – מין ייחודי במשפחת טורפי מדגסקר
לויס גנדן

לויס גנדן (באנגלית: Lois Gunden;‏ (1915 – 2005) הייתה חסידת אומות העולם, אחת מחמישה אזרחי ארצות הברית שהוכרו בתואר זה. גנדן נולדה וגדלה בגושן (אנ') שבאינדיאנה. בתקופת מלחמת העולם השנייה, לאחר כיבוש צרפת בידי גרמניה, לימדה גנדן אנגלית בקהילה מנוניטית בדרום צרפת. גנדן הצילה מספר ילדים יהודים ומספר פליטים ספרדים ממעצר. היא הצילה לפחות ילדה אחת ממחנה הריכוז ריווזאלט (Rivesaltes) (אנ') בדרום צרפת, ליד הגבול עם ספרד, והמשיכה בפעילות ההצלה שלה גם לאחר כיבוש אזור משטר וישי על ידי הגרמנים בנובמבר 1942. פעילי הצלה נוסף שהציל יהודים ממחנה זה היו פול קוראזי ומרי אליזבת אלמס. בינואר 1943 נעצרה גנדן בידי הגרמנים. היא שוחררה בשנת 1944 בעסקת חילופי שבויים וחזרה לביתה באינדיאנה. בשנת 1958 נישאה גנדן לאלמן ארנסט קלמנס. לא היו לה ילדים משלה, אך הייתה לה בת חורגת מנישואיה. היא לימדה צרפתית בקולג' גושן ובאוניברסיטת טמפל. כמו כן הייתה בתפקיד כומר בכנסייה מנוניטית. בשנת 2013 הכיר יד ושם בלויס גנדן בתור חסידת אומות העולם. מדיה וקבצים בנושא לויס גנדן בוויקישיתוף על פעילותה של גנדן להצלת יהודים בשואה, באתר יד ושם הודעת דוברות יד ושם על ההכרה בגנדן, ופירוט על פעילות ההצלה שלה לויס גנדן, באתר "Find a Grave" (באנגלית) ערך זה הוא קצרמר בנושא השואה. אתם מוזמנים לתרום לוויקיפדיה ולהרחיב אותו.
עיר ובהלות

עיר ובהלות הוא אלבום האולפן התשיעי של המוזיקאי והזמר הישראלי דודו טסה, שיצא לאור ב-20 במרץ 2014 תחת חברת התקליטים הד ארצי. האלבום "עיר ובהלות" יצא כשנתיים לאחר אלבום האולפן הקודם של טסה, "סחרחורת". האלבום הופק על ידי טסה עצמו ועל ידי ניר מימון, וביצירתו השתתפו כותבים נוספים - מיכה שטרית, יהלי סובול והמשורר אלי אליהו, שכתב ופרסם ב-2011 את שיר הנושא של האלבום, "עיר ובהלות". מהאלבום יצאו ארבעה סינגלים - "גרמניה", "לשים ת'ראש", "בכינו טעינו" ו-"בן של אבא שלי". האלבום זכה לביקורות מהללות, ובעקבותיו זכה טסה בפרס אקו"ם ע"ש סשה ארגוב על הישג השנה למלחין לשנת 2014. בנימוקי השופטים נכתב: באלבומו האחרון "עיר ובהלות" הצליח דודו טסה ליצור מרקם מהודק של לחן, עיבוד וסאונד. המרכיב האינסטרומנטלי, שבשנים האחרונות לא בהכרח הוא החשוב ביותר באלבומים העבריים, תופס מקום נכבד, מהותי ומשמעותי ב"עיר בהלות". טסה ממצה בשלמות את יכולתו כמוזיקאי-מלחין לכל אורכו של האלבום, כשהוא מצליח לאזן בתבונה וברגש בין המלים, השירה והלחן. השנה הלחין דודו להיטים נוספים- למבצעים אחרים ביניהם "לב חופשי" של מוקי ו"אל תאמר" של יובל דיין על כל אלה, מוענק לו פרס אקו"ם למלחין השנה. גובה הפרס: 15,000 ₪ מידע על האלבום עיר ובהלות באתר MusicBrainz עיר ובהלות באתר אקו"ם ביקורת על האלבום מאת מבקר המוזיקה יוסי חרסונסקי ynet, דודו טסה חושף שירים מהאלבום החדש, באתר ynet, 18 במרץ 2014 שי להב, קונים מוזיקה לחג? תשקיעו באלבומים האלה, באתר ynet, 2 באפריל 2014 בן שלו, דודו טסה מציג: האלבום הישראלי הכי טוב בעת האחרונה, באתר הארץ, 13 באפריל 2014